“แบงก์ชาติอังกฤษ” ตรึงดอกเบี้ย 0.1% คงงบ QE ตามคาด เตือนเงินเฟ้อพุ่ง
“แบงก์ชาติอังกฤษ” ตรึงดอกเบี้ย 0.1% พร้อมคงงบ QE ไว้ที่ 8.95 แสนล้านปอนด์ ตามคาด เตือนเงินเฟ้อพุ่ง
“แบงก์ชาติอังกฤษ” ตรึงดอกเบี้ย 0.1% พร้อมคงงบ QE ไว้ที่ 8.95 แสนล้านปอนด์ ตามคาด เตือนเงินเฟ้อพุ่ง
5 ส.ค. 2564

ธนาคารกลางอังกฤษ (BoE) จัดการประชุมกำหนดนโยบายการเงินในวันนี้ โดย BoE มีมติเป็นเอกฉันท์คงอัตราดอกเบี้ยนโยบายที่ระดับ 0.1% ซึ่งเป็นระดับต่ำสุดเป็นประวัติการณ์ สอดคล้องกับการคาดการณ์ของนักวิเคราะห์
นอกจากนี้ BoE ประกาศคงวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) ที่ระดับ 8.95 แสนล้านปอนด์ เพื่อลดผลกระทบทางเศรษฐกิจที่เกิดจากการแพร่ระบาดของไวรัสโควิด-19
ก่อนหน้านี้ BoE ได้ตรึงอัตราดอกเบี้ยนโยบายที่ระดับ 0.1% นับตั้งแต่เดือนมี.ค.2563 ขณะที่ได้เพิ่มวงเงิน QE จากระดับ 7.45 แสนล้านปอนด์ สู่ระดับ 8.95 แสนล้านปอนด์นับตั้งแต่เดือนพ.ย.2563
อย่างไรก็ดี ในแถลงการณ์วันนี้ BoE แสดงความกังวลเกี่ยวกับเงินเฟ้อที่พุ่งขึ้น ขณะที่เศรษฐกิจอังกฤษฟื้นตัวขึ้นจากผลกระทบของการแพร่ระบาดของไวรัสโควิด-19
ทั้งนี้ BoE ได้ปรับเพิ่มประมาณการดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค สู่ระดับ 4.0% ในไตรมาส 4 ของปี 2564 และไตรมาส 1 ของปี 2565 สูงกว่าระดับ 2.5% ที่ประมาณการไว้ในเดือนพ.ค.